Diari Oficial de la Generalitat Valenciana


Sumari del DOGV 7957, del 13-01-2017 (2017/204)

RESOLUCIÓ de 29 de desembre de 2016, de la Direcció General d'Universitat, Investigació i Ciència, per la qual s'adjudiquen i es deneguen les beques salari lligades a la renda per a la realització d'estudis universitaris en el curs acadèmic 2016-2017 en les universitats públiques de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7957

Data del DOGV
:   13-01-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/204


Data del document
:   29-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 29 de desembre de 2016, de la Direcció General d'Universitat, Investigació i Ciència, per la qual s'adjudiquen i es deneguen les beques salari lligades a la renda per a la realització d'estudis universitaris en el curs acadèmic 2016-2017 en les universitats públiques de la Comunitat Valenciana. [2017/204]  
Per l'Ordre 22/2016, de 10 de juny, de la Conselleria d'Educació, Investigació, Cultura i Esport, s'estableixen les bases reguladores per a la concessió de les beques salari lligades a la renda en les universitats públiques de la Comunitat Valenciana (DOCV 7805, 14.06.2016).  
Mitjançant la Resolució de 5 de juliol de 2016, de la Conselleria d'Educació Investigació, Cultura i Esport, es convoquen les beques salari lligades a la renda per a la realització d'estudis universitaris durant el curs acadèmic 2016-2017 en les universitats públiques de la Comunitat Valenciana.  
De conformitat amb el que estableixen l'apartat segon i tercer de la Resolució de 5 de juliol, la subvenció que es concedeix a través d'aquesta resolució té caràcter plurianual, ja que està condicionada a la Resolució d'11 d'agost de 2016, de la Secretaria d'Estat d'Educació, Formació Professional i Universitats, per la qual es convoquen beques de caràcter general per al curs acadèmic 2016-2017 per a estudiants que cursen estudis postobligatoris en la part referent a la beca de quantia fixa.  
Per a l'alumnat beneficiari de la beca de quantia fixa lligada a la renda convocada mitjançant la Resolució d'11 d'agost esmentada que, al seu torn, siga beneficiari de la beca salari lligada a la renda, l'import de l'ajuda serà una quantia que complete la beca de quantia fixa lligada a la renda del Ministeri fins a arribar a la quantia màxima de 6.000 euros, tal com preveu la Resolució de convocatòria de 5 de juliol de 2016. Publicada en el Boletín Oficial del Estado la resolució de concessió de les beques convocades mitjançant la Resolució d'11 d'agost de la Secretària d'Estat d'Educació, Formació Professional i Universitats, i per una resolució de la directora general d'Universitat, Investigació i Ciència, es determinarà l'import esmentat per a cada un dels alumnes que en resulten beneficiaris.  
Així mateix, en l'article 4.2 de l'Ordre de bases i en l'apartat 6, punt 1, de la resolució de convocatòria s'establix que aquestes beques es concediran en ordre descendent, d'acord amb la nota mitjana obtinguda pels alumnes proposats per a la concessió, en el curs acadèmic anterior o últim realitzat. En aquest supòsit, les beques s'adjudicaran fins que s'esgote l'import global màxim previst en la resolució de convocatòria, i s'exclouran de la beca alumnes amb la nota mitjana inferior a la de l'alumne/a on s'esgote el import global màxim.  
En data 29 de desembre de 2016 es reuneix la comissió de selecció establida en l'article 20 de l'Ordre 22/2016 i en l'apartat 16 de la Resolució de 5 de juliol, anteriorment mencionades, i de conformitat amb allò que disposa l??article 21 de l'Ordre 22/2016, estudia i comprova les sol·licituds i alça acta en què es concreta el resultat de la valoració efectuada.  
La Subdirecció General d'Universitat, Investigació i Ciència, com a òrgan instructor del procediment, eleva la proposta de resolució a la directora general d'Universitat, Investigació i Ciència perquè la firme, per la qual cosa, per delegació del conseller d'Educació, Investigació, Cultura i Esport, establida en l'article 22 de l'Ordre 22/2016 i en l'apartat 16 de la Resolució de 5 de juliol anteriorment mencionades, resolc:  
  
  
Primer  
Concedir per un import de 3.997.500,00 ?, sense sobrepassar l'import global màxim de 4.000.000 - (quatre milions d'euros), previstos per a l'exercici pressupostari 2016, la beca salari lligada a la renda a l'alumnat que compleix els requisits establits en la Resolució de 5 de juliol de 2016, de la Conselleria d'Educació, Investigació, Cultura i Esport, per la qual es convoquen les beques salari lligades a la renda per a la realització d'estudis universitaris durant el curs acadèmic 2016-2017 en les universitats públiques de la Comunitat Valenciana, ordenats per nota mitjana i que figuren en l'annex I-A d'aquesta resolució.  
Segon  
Lliurar a cada universitat pública de la Comunitat Valenciana l'import de la beca de l'alumnat relacionat en l'annex I-A, en les quanties següents.  
Universitat de València-Estudi General: 1.656.000,00 ?.  
Universitat Politècnica de València: 583.500,00 ?.  
Universitat d'Alacant: 970.500,00 ?.  
Universitat Jaume I de Castelló: 468.000,00 ?.  
Universitat Miguel Hernández d'Elx: 319.500,00 ?.  
Total: 3.997.500,00 ?.  
  
Tercer  
Assenyalar en l'annex I-B l'alumnat que, sent beneficiari de la beca salari lligada a la renda (annex I-A), és, al seu torn, sol·licitant de la beca convocada per la Resolució d'11 d'agost de 2016, de la Secretaria d'Estat d'Educació, Formació Professional i Universitats, per la qual es convoquen beques de caràcter general per al curs acadèmic 2016-2017 per a estudiants que cursen estudis postobligatoris en la part referent a la beca de quantia fixa.  
D'acord amb el que estableix l'apartat 17, punt 1.b, de la convocatòria, l'import de la quantia complementària corresponent a l'alumnat relacionat en l'annex I-B, que serà lliurat a cada universitat pública de la Comunitat Valenciana, està condicionat a la publicació de la resolució de concessió de la beques convocades per la Resolució d'11 d'agost de 2016, de la Secretaria d'Estat d'Educació, Formació Professional i Universitats, per la qual es convoquen beques de caràcter general per al curs acadèmic 2016-2017 per a estudiants que cursen estudis postobligatoris.  
  
  
Quart  
Denegar la beca salari lligada a la renda als sol·licitants relacionats en l'annex II d'aquesta resolució, per no complir algun o alguns dels requisits establits en la Resolució de 5 de juliol de 2016, de la Conselleria d'Educació Investigació, Cultura i Esport, per la qual es convoquen les beques salari lligades a la renda per a la realització d'estudis universitaris durant el curs acadèmic 2016-2017 en les universitats públiques de la Comunitat Valenciana, amb la indicació del motiu de la denegació.  
  
Cinqué  
Aquesta subvenció té caràcter plurianual i per a la concessió d'aquestes beques es destinarà un total de 5.000.000 - (cinc milions d'euros), amb càrrec a l'aplicació pressupostària 15.23.20.255.79.3, línia de subvenció S1313 «Beques alumnat ensenyaments universitaris i estudis superiors», del programa pressupostari 422.60, Universitat i Estudis Superiors, distribuït en les anualitats 2016 i 2017, amb la distribució per anualitats la següent.  
  
Per a l'exercici pressupostari 2016:  
- 4.000.000 - (quatre milions d'euros) per a sufragar l'import de la beca de l'alumnat assenyalat en l'annex I-A d'aquesta present resolució, l'import total del qual ascendeix a 3.997.500,00 ?.  
  
Per a l'exercici pressupostari 2017:  
- 1.000.000 - (un milió d'euros) per a sufragar l'import de la beca de l'alumnat relacionat en l'annex I-B d'aquesta resolució, la quantia del qual s'establirà mitjançant una resolució d'acord amb el que disposa l'apartat 17, punt 1.b, de la convocatòria.  
Aquest últim import queda condicionat a l'existència de consignació pressupostària suficient i adequada en l'exercici 2017.  
  
Sisé  
La relació de sol·licituds de beques estimades i desestimades es publicarà en la pàgina web de la Conselleria d'Educació, Investigació, Cultura i Esport que s'indica a continuació:  
http://www.ceice.gva.es/web/universidad/becas-salario-ligadas-a-renta  
  
Seté  
Ordenar la publicació de les relacions de sol·licitants a qui es concedeix o es denega la subvenció en el Diari Oficial de la Generalitat Valenciana.  
  
Huité  
Aquesta resolució produirà efectes des del moment de la firma.  
  
Contra la present resolució, que posa fi a la via administrativa, podrà interposar-se, amb caràcter potestatiu, un recurs de reposició davant del conseller d??Educació, Investigació, Cultura i Esport en el termini d??un mes comptat des de l??endemà de ser publicada en el Diari Oficial de la Generalitat Valenciana, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o interposar-se directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats a partir de l??endemà de ser publicada en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 29 de desembre de 2016.- El secretari autonòmic d'Educació i Investigació, Miguel Soler Gracia, p. d. (R 26.10.2016; DOGV 7906), la directora general d'Universitat, Investigació i Ciència: Josefina Bueno Alonso.